ਤਿੰਨ ਸਾਲ
ਤਿੰਨ ਸਾਲ (      ) ਐਂਤਨ ਚੈਖ਼ਵ ਦਾ ਲਿਖਿਆ 1895 ਦਾ ਇੱਕ ਨਾਵਲ ਹੈ ਜੋ ਮੂਲ ਵਿੱਚ ਰੂਸਕਾਯਾ ਮਾਈਸਲ ਦੇ ਜਨਵਰੀ ਅਤੇ ਫਰਵਰੀ 1895 ਦੇ ਅੰਕ ਵਿੱਚ ਪ੍ਰਕਾਸ਼ਤ ਹੋਇਆ ਸੀ।  130 ਪੰਨਿਆਂ 'ਤੇ ਇਹ ਚੈਖ਼ਵ ਦਾ ਦੂਜਾ ਸਭ ਤੋਂ ਲੰਬਾ ਬਿਰਤਾਂਤ ਹੈ।   ਕਹਾਣੀ ਸਮਾਜ ਦੀ ਤਰੱਕੀ ਬਾਰੇ ਇੱਕ ਨਕਾਰਾਤਮਕ ਰੁੱਖ ਲੈਂਦੀ ਹੈ, ਜਿਸ ਵਿੱਚ ਸਿਆਸੀ ਹੱਲ ਪੇਸ਼ ਕੀਤੇ ਬਿਨਾਂ ਵਪਾਰੀ ਅਤੇ ਫੈਕਟਰੀ ਮਾਲਕ ਵਰਗ ਦੇ ਵਿਅਕਤੀਆਂ ਅਤੇ ਉਹਨਾਂ ਦੇ ਮਜ਼ਦੂਰਾਂ ਨੂੰ ਪੇਸ਼ ਕੀਤਾ ਗਿਆ ਹੈ।

ਪਿਛੋਕੜ 
ਸਤੰਬਰ 1894 ਦੇ ਇੱਕ ਪੱਤਰ ਵਿੱਚ ਚੈਖ਼ਵ ਨੇ ਮਾਰੀਆ ਚੈਖ਼ਵਾ ਨੂੰ ਸੂਚਿਤ ਕੀਤਾ ਕਿ ਉਹ ਰੁਸਕਾਯਾ ਮਾਈਸਲ ਲਈ ਮਾਸਕੋ ਜੀਵਨ ਬਾਰੇ ਇੱਕ ਨਾਵਲ ਲਿਖ ਰਿਹਾ ਹੈ। ਗਾਇਕਾ ਏਲੇਨਾ ਸ਼ਾਵਰੋਵਾ  ਨੂੰ ਆਪਣੇ ਦਸੰਬਰ ਦੇ ਪੱਤਰ ਵਿੱਚ ਉਸਨੇ ਕੰਮ ਦੇ ਚੱਲ ਰਹੇ ਤਰੀਕੇ ਨਾਲ ਆਪਣੀ ਅਸੰਤੁਸ਼ਟੀ ਜ਼ਾਹਰ ਕੀਤੀ। "ਮੂਲ ਵਿਚਾਰ ਇੱਕ ਚੀਜ਼ ਸੀ, ਪਰ ਇਸ ਵਿੱਚੋਂ ਕੁਝ ਵੱਖਰਾ ਵਿਕਸਤ ਹੁੰਦਾ ਹੈ, ਕੁਝ ਕਿਤੇ ਵੱਧ ਥੱਕਿਆ ਹਾਰਿਆ। ...ਮੈਂ ਇਹਨਾਂ ਸਾਰੀਆਂ ਆਦਤਾਂ ਬਾਰੇ ਲਿਖ ਲਿਖ ਕੇ ਅੱਕ ਗਿਆ ਹਾਂ, ਮੈਂ ਭੂਤਾਂ ਬਾਰੇ, ਡਰਾਉਣੀਆਂ, ਜਵਾਲਾਮੁਖੀ ਔਰਤਾਂ ਬਾਰੇ, ਜਾਦੂਗਰਾਂ ਬਾਰੇ ਲਿਖਣਾ ਚਾਹੁੰਦਾ ਹਾਂ, ਪਰ ਅਫ਼ਸੋਸ! - ਉਹ ਮੇਰੇ ਤੋਂ ਜੋ ਮੰਗ ਕਰਦੇ ਹਨ ਉਹ ਹੈ ਇਵਾਨ ਗੈਵਰੀਲੋਵਿਚ ਅਤੇ ਉਨ੍ਹਾਂ ਦੀਆਂ ਪਤਨੀਆਂ ਬਾਰੇ ਸਹੀ-ਸੋਚ ਵਾਲੇ ਨਾਵਲ।"

ਆਲੋਚਕਾਂ ਦੀ ਨਜ਼ਰ ਵਿੱਚ 
ਆਮ ਤੌਰ 'ਤੇ ਨਾਵਲ ਦਾ ਹੁੰਗਾਰਾ ਨਿਘਾ ਸੀ, ਭਾਵੇਂ ਕੁਝ ਸਮੀਖਿਅਕਾਂ ਨੂੰ ਪਲਾਟ 'ਧੁੰਦਲਾ' ਅਤੇ ਇਸਦੇ ਪਾਤਰ 'ਸਕੈਚੀ' ਲੱਗੇ। ਅਲੈਗਜ਼ੈਂਡਰ ਸਕਾਬੀਚੇਵਸਕੀ ਨੇ ਨਾਵਲ ਦੀ ਸਕਾਰਾਤਮਕ ਸਮੀਖਿਆ ਕੀਤੀ ਅਤੇ ਅਲੈਕਸੀ ਲਾਪਤੇਵ ਪਾਤਰ ਨਾਲ ਆਪਣੀ ਖੁਸ਼ੀ ਪ੍ਰਗਟ ਕੀਤੀ ਜਿਸਨੂੰ ਉਸਨੇ 'ਜ਼ਮੋਸਕਵੋਰੇਚਯ ਦਾ ਹੈਮਲੇਟ' ਕਿਹਾ।

ਹਵਾਲੇ